ПРОТОКОЛ № 45
от заседание на Комисия по дисциплинарните производства
на Висшия съдебен съвет,
проведено на 16 декември  2014 г.

Днес, 16 декември 2014 г., вторник, oт 13.00 ч., в сградата на Висшия съдебен съвет, се проведе заседание на Комисия по дисциплинарните производства на ВСС в състав: 
            ПРЕДСЕДАТЕЛ: ВАСИЛ ПЕТРОВ
                     ЧЛЕНОВЕ: ГАЛЯ ГЕОРГИЕВА
                                                                         ЯСЕН ТОДОРОВ
                                                                         ЮЛИЯ КОВАЧЕВА
      	
ОТСЪСТВАТ: Михаил Кожарев, Светла Петкова и Милка Итова.

          	От администрацията на ВСС: 
Васил Михов – директор на дирекция „Дисциплинарна дейност”.

	Заседанието протече при следния дневен ред:

1. Решение на ВАС - петчленен състав - ІІ колегия, с което e отменено Решение на ВАС VІ-то отделение по адм. дело № 4192/2014 г. и делото е върнато за ново разглеждане от друг тричленен състав на ВАС със задължителни указания в мотивите.

2. Молба от Елена Павлова Тодорова – гр. Пловдив, относно образуване на дисциплинарно производство срещу Йовка Дражева, Иван Раденков, Калина Арнаудова – съдии във ВАС и Чавдар Симеонов – прокурор във ВАП.

3. Определяне на мерки и дейности по реализиране на политика 3.3.2 от Политики на Висшия съдебен съвет за управление в периода 2015 -  2017 г., които да се включат в Годишния план за дейността на Комисия по дисциплинарните производства за 2015 г.

4. Разни.

По дневния ред

1.ОТНОСНО: Решение на ВАС - петчленен състав - ІІ колегия, с което e отменено Решение на ВАС VІ-то отделение по адм. дело № 4192/2014 г. и делото е върнато за ново разглеждане от друг тричленен състав на ВАС със задължителни указания в мотивите.

КОМИСИЯ ПО ДИСЦИПЛИНАРНИТЕ ПРОИЗВОДСТВА
Р Е Ш И:

1.1. Приема за сведение Решение на ВАС - петчленен състав - ІІ колегия, с което e отменено Решение на ВАС VІ-то отделение по адм. дело № 4192/2014 г. и делото е върнато за ново разглеждане от друг тричленен състав на ВАС със задължителни указания в мотивите.
1.2. Решенията да се приложат към кадровото досие на магистрата.

2. ОТНОСНО: Молба от Елена Павлова Тодорова – гр. Пловдив, относно образуване на дисциплинарно производство срещу Йовка Дражева, Иван Раденков, Калина Арнаудова – съдии във ВАС и Чавдар Симеонов – прокурор във ВАП.

КОМИСИЯ ПО ДИСЦИПЛИНАРНИТЕ ПРОИЗВОДСТВА
Р Е Ш И:

2.1. Да се уведоми подателят на молбата, че органите и лицата, които могат да правят предложения за налагане на дисциплинарни наказания на магистрати, са посочени изрично в разпоредбата на чл. 312, ал. 1 от ЗСВ. В конкретния случай Висшият съдебен съвет не е сезиран от компетентен орган по предвидения в закона ред.
Същевременно органите на съдебната власт са независими при осъществяване на своите функции, като при постановяване на своите актове, съдиите, прокурорите и следователите се основават само на закона и на събраните по делото доказателства. При осъществяване на съдебната власт съдиите, прокурорите и следователите не носят дисциплинарна отговорност за техните служебни действия и за постановените от тях актове. Законосъобразността, обосноваността и правилността на съдебните и прокурорските актове подлежат на инстанционен контрол по реда и при условията предвидени в процесуалните закони. С оглед на това Висшият съдебен съвет не може да извършва проверки и да се произнася по правилността на актовете на магистратите.

3.ОТНОСНО: Определяне на мерки и дейности по реализиране на политика 3.3.2 от Политики на Висшия съдебен съвет за управление в периода 2015 -  2017 г., които да се включат в Годишния план за дейността на Комисия по дисциплинарните производства за 2015 г.

КОМИСИЯ ПО ДИСЦИПЛИНАРНИТЕ ПРОИЗВОДСТВА
Р Е Ш И:

3.1. Предоставя възможност на членовете на Комисията и експертните и сътрудници да предложат мерки и дейности по реализиране на политика 3.3.2 от Политики на Висшия съдебен съвет за управление в периода 2015 -  2017 г., които да се включат в Годишния план за дейността на Комисия по дисциплинарните производства за 2015 г.
3.2. Обсъждането и приемането на Годишния план за дейността на Комисия по дисциплинарните производства за 2015 г. да се извърши в заседанието на Комисията на 23.12.2014 г.

16.12.2014 г.		              
                                                                   ПРЕДСЕДАТЕЛ НА КОМИСИЯ 
                                           ПО ДИСЦИПЛИНАРНИТЕ ПРОИЗВОДСТВА:/П/ 
                                                                                                        ВАСИЛ ПЕТРОВ